b'\n_START_ARTICLE_\nResveratroli\n_START_SECTION_\nVanheneminen\n_START_PARAGRAPH_\nGeriatrian professori Timo Strandbergin mukaan resveratrolin on todettu hidastavan hiirten vanhenemista, mutta t\xc3\xa4m\xc3\xa4 todettiin annoksilla, jotka vastaavat 400 punaviinilasillista p\xc3\xa4iv\xc3\xa4ss\xc3\xa4 ja olisivat siis vaarallisia ihmisille. _NEWLINE_Science Dailyn artikkelin mukaan kokeet viittaavat siihen, ett\xc3\xa4 resveratroli hidastaisi nis\xc3\xa4kk\xc3\xa4iden vanhenemista Sirt1-proteiinin kautta._NEWLINE_Toisaalta monissa tutkimuksissa koe-eli\xc3\xb6iden elini\xc3\xa4n pitenemist\xc3\xa4 ei todettu. Er\xc3\xa4iss\xc3\xa4 hiiri- ja rottakokeissa havaittiin my\xc3\xb6nteisi\xc3\xa4 terveysvaikutuksia: verensokeri laski, inflammaatio v\xc3\xa4heni, telomeerit piteniv\xc3\xa4t ja niiden aktiivisuus lis\xc3\xa4\xc3\xa4ntyi; kuitenkaan yhdess\xc3\xa4k\xc3\xa4\xc3\xa4n kokeessa resveratroli ei ole lis\xc3\xa4nnyt elinik\xc3\xa4\xc3\xa4 hoikilla, geneettisesti normaaleilla hiirill\xc3\xa4 eik\xc3\xa4 rotilla._NEWLINE_Ihmiskokeita on tehty rajoitetusti. Monessa niist\xc3\xa4 on saatu my\xc3\xb6nteisi\xc3\xa4 tuloksia, mutta resveratroli saattaa olla ihmisille v\xc3\xa4hemm\xc3\xa4n hy\xc3\xb6dyllinen. Alan tutkimus on hyvin keskener\xc3\xa4ist\xc3\xa4 ja resveratrolin pitk\xc3\xa4aikaisvaikutuksia ihmiselle ei tunneta.\n_START_SECTION_\nPainonhallinta\n_START_PARAGRAPH_\nResveratrolia on testattu el\xc3\xa4inkokeissa hiirill\xc3\xa4. Sit\xc3\xa4 nauttineiden hiirten painonkasvu pys\xc3\xa4htyi ja enemm\xc3\xa4n nauttineiden paino aleni.'